Document ID: 32009D0710

PADOMES LĒMUMS
(2009. gada 14. septembris),
ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Národná banka Slovenska ārējiem revidentiem
(2009/710/EK)
EIROPAS SAVIENĪBAS PADOME,
ņemot vērā Protokolu par Eiropas Centrālo banku sistēmas un Eiropas Centrālās bankas statūtiem, kas pievienots Eiropas Kopienas dibināšanas līgumam, un jo īpaši tā 27.1. pantu,
ņemot vērā Eiropas Centrālās bankas Ieteikumu ECB/2009/14 (2009. gada 25. jūnijs) Eiropas Savienības Padomei par Národná banka Slovenska ārējiem revidentiem (1),
tā kā:
(1)
Eiropas Centrālās bankas (ECB) un Eurosistēmas valstu centrālo banku pārskati jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
(2)
Slovākija 2009. gada 1. janvārī ieviesa vienoto valūtu atbilstīgi 1. pantam Padomes Lēmumā 2008/608/EK (2008. gada 8. jūlijs) saskaņā ar Līguma 122. panta 2. punktu par vienotās valūtas ieviešanu Slovākijā 2009. gada 1. janvārī (2).
(3)
Saskaņā ar Likuma par Národná banka Slovenska 38. pantu no 2009. gada 1. janvāraNárodná banka Slovenska gada finanšu pārskati jārevidē saskaņā ar Eiropas Centrālo banku sistēmas un Eiropas Centrālās bankas statūtu 27. pantu.
(4)
ECB Padome ieteica Padomei apstiprināt Deloitte Audit s.r.o. par Národná banka Slovenska ārējiem revidentiem 2009. finanšu gadam.
(5)
Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK (3),
IR NOLĒMUSI ŠĀDI.
1. pants
Lēmuma 1999/70/EK 1. pantam pievieno šādu punktu:
“16. Ar šo par Národná banka Slovenska ārējo revidentu 2009. finanšu gadam apstiprina Deloitte Audit s.r.o.”.
2. pants
Šo lēmumu paziņo Eiropas Centrālajai bankai.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2009. gada 14. septembrī

Labels: 2
4
9
18
15